Държавен вестник, бр. 113, 2025 г., стр. 73

БРОЙ  113	
Д Ъ Р Ж А В Е Н  В Е С Т Н И К 	
СТР.  73   
Как се подава декларацията 
Декларацията може да се подаде: 

лично или чрез упълномощено лице;

по пощата с обратна разписка.
Къде се подава декларацията 
Декларацията се подава в: 
1. общината, на територията на която се намира обектът, в който
се извършва патентната дейност;
2. общината, където е постоянният адрес на физическото лице,
включително едноличния търговец – когато дейността не се
извършва в обект или не се извършва от постоянно място;
3. общината, където е постоянният адрес на пълномощника,
когато 
декларацията 
се 
подава 
от 
пълномощник 
на 
чуждестранно физическо лице;  
4. Столична община - извън случаите по т. 1, 2 и 3.
Какви са сроковете за подаване на декларацията 
1. За обстоятелства, свързани с определянето на данъка:

до 31 януари на годината, за която се подава
декларация;

непосредствено преди започване на дейността, когато
дейността започва след 31 януари.
2. За всички промени в обстоятелствата, включително при
прекратяване на патентна дейност - в 7-дневен срок от
настъпването на обстоятелствата.
3. За преминаване към облагане по общия ред – в срок до края
на месеца, следващ месеца, през който са възникнали
обстоятелствата по чл. 61и, ал. 1 и 2 от ЗМДТ.
Ако декларацията е подадена до 31 януари на текущата 
година и в същия срок е заплатен пълният размер на 
патентния данък, определен съгласно декларираните 
обстоятелства, се ползва отстъпка 5 на сто. 
Какво трябва да се има предвид при изчисляването на 
данъка  
1. Когато се започва или прекратява дейност през течение на
годината (с изключение на дейностите „ места за настаняване
с не повече от 20 стаи” и „заведения за хранене и
развлечения”), данъкът се определя пропорционално на броя на
тримесечията на извършване на дейността, включително
тримесечието на започване или прекратяване на дейността.
2. Когато в рамките на една патентна дейност (с изключение на
дейностите „места за настаняване с не повече от 20 стаи” и
„заведения за хранене и развлечения”) през течение на годината
се промени обстоятелство във връзка с определяне размера на
данъка, размерът на данъка до края на годината, включително за
тримесечието на промяната, се определя на базата на размера
на данъка, определен съобразно промените в обстоятелствата.
3. Когато в рамките на една от патентните дейности „места за
настаняване с не повече от 20 стаи” и „заведения за хранене и
развлечения” 
през 
течение 
на 
годината 
се 
промени
обстоятелство, което води до определяне на патентния данък в
по-висок размер, за данъчната година се дължи по-високият
размер 
на 
данъка, 
определен 
съобразно 
промените 
в
обстоятелствата.
 Какви данъчни облекчения може да се ползват 
При облагане с патентен данък може да се ползват данъчни 
облекчения в следната поредност: 
1. Физически лица, включително еднолични търговци, с 50 и
с над 50 на сто намалена работоспособност, определена с
влязло в сила решение на компетентен орган, ползват
намаление на патентния данък в размер 50 на сто, ако
извършват дейността лично и не наемат работници за тази
дейност през цялата данъчна година;
2. Физически лица, включително еднолични търговци, които
извършват с личен труд през цялата данъчна година два или
три вида патентна дейност, заплащат патентния данък само за
тази дейност, за която определеният данък e с най-висок размер.
За ползване на облекчението е необходимо дейностите да се 
извършват с „личен труд“, т.е. без да се наемат работници. 
Облекчението не се прилага при извършване на повече от три 
дейности, както и при извършване на следните дейности: „услуги 
с атрактивен характер”, „обучение на водачи на моторни 
превозни средства”, „услуги „Пътна помощ” на пътни превозни 
средства” и „услуги със земеделска и горска техника”.
3. Физически лица, включително еднолични търговци, които
са пенсионери, извършват дейността лично и не наемат
работници през цялата данъчна година, заплащат 50 на сто от
определения патентен данък за следните дейности: дърводелски
услуги; шивашки, кожарски, кожухарски и плетачни услуги;
обущарски и шапкарски услуги; металообработващи услуги;
бръснарски и фризьорски услуги, ветеринарно-фризьорски
услуги; машинописни и/или копирни услуги; козметични услуги,
поставяне на татуировки; маникюр, педикюр; часовникарски
услуги; тапицерски услуги; ремонт на електро- и водопроводни
инсталации; стъкларски услуги; поддържане и ремонт на
битова техника, уреди, аудио-визуални уреди, климатици,
ремонт на музикални инструменти; фотографски услуги;
санитарни възли, наети под аренда; ключарски услуги, ремонт
на брави, поправка на чанти, книговезки услуги, ремонт на
шевни машини; ремонт на чадъри, ремонт и зареждане на
запалки, ремонт на велосипеди, коминочистачни услуги;
продажба на вестници, списания, българска и преводна
литература;
4. Лицата, които използват работно място за обучение на
чираци по смисъла на Закона за занаятите, заплащат 50 на
сто от определения патентен данък за съответното работно
място, ако извършват някоя от следните дейности: бръснарски и
фризьорски услуги, ветеринарно-фризьорски услуги; козметични
услуги, 
поставяне 
на 
татуировки; 
маникюр, 
педикюр.
Намалението се ползва, при условие че към декларацията е
приложено копие от удостоверението за вписване в
регистъра на чираците, издадено от съответната регионална
занаятчийска камара.
Какви са сроковете за внасяне на данъка 
Изчисленият данък се заплаща в следните срокове: 
1. за първо тримесечие – до 31 януари;
2. за второ тримесечие – до 30 април;
3. за трето тримесечие – до 31 юли;
4. за четвърто тримесечие – до 31 октомври.
Когато възникне задължение за внасяне на данъка през течение 
на годината, дължимата част за текущото тримесечие се внася в 
7-дневен срок от датата на подаване на декларацията.
Къде се внася данъкът 
Патентният данък се внася в приход на: 
1. общината, на територията на която се намира обектът, в който
се извършва патентната дейност;
2. общината, където е постоянният адрес на физическото лице,
включително едноличния търговец – когато дейността не се
извършва в обект или не се извършва от постоянно място;
3. общината, където е постоянният адрес на пълномощника,
когато 
декларацията 
се 
подава 
от 
пълномощник 
на
чуждестранно физическо лице;
4. Столична община - извън случаите по т. 1, 2 и 3.
Какви санкции се налагат 
1.
До 255,65 евро глоба за физическите лица или
имуществена санкция за едноличните търговци – за
подаване на декларацията след законоустановения срок;
2.
До 511,29 евро глоба за физическите лица или
имуществена санкция за едноличните търговци – за
непосочване 
или 
невярно 
посочване 
на 
данни 
или
обстоятелства, водещи до определяне на данъка в по-малък
размер или до освобождаване от данък.
Предоставените от Вас данни са защитени, съгласно Закона 
за защита на личните данни и нормативните актове, 
регламентиращи защитата на информация, и се обработват 
само във връзка с осъществяването на установените със 
закон функции на Общинските администрации.  
7697